stanford-oval/wikipedia huggingface dataset:
הוסר (סדרת טלוויזיה)

| --- | --- |

 סוגה:  קומדיה
 יוצרים:  גאריק חרלמוב
 כותבים:  יוליה קונדראטובה אנטון קולבאסוב מקסים ואחיטוב
 בימוי:  זאור בולוטאייב רוסטאם מוסאפיר
 שחקנים:  גאריק חרלמוב יקטרינה קובאלצ'וק פאבל רסומאחין סרגיי בלוב יקטרינה רדצ'נקו
 ארץ מקור:  רוסיה רוסיה
 שפות:  רוסית וצרפתית
 מספר עונות:  1
 מספר פרקים:  19
 הפקה
 מפיק:  גאריק חרלמוב ארתור ז'אניבקיאן ויאצ'סלב דוסמוחאמטוב
 חברת הפקה:  Comedy Club Production
 הפצה:  ערוץ THT
 אתר צילומים:  מוסקבה, מוסקבה סיטי
 צלמים:  דמיטרי קרנאצ'יק
 אורך פרק:  25 דקות
 שידור
 רשת שידור:  THT
 פורמט (תמונה):  HDTV i1080
 תקופת שידור מקורית:  5 באוקטובר 2020 – 29 באוקטובר 2020
 קישורים חיצוניים
 https://gusar.tnt-online.ru
 דף התוכנית ב-IMDb
הוסר (ברוסית: Гусар) היא סדרת טלוויזיה רוסית מז'אנר הקומדיה בהפקתו ובכיכובו של הקומיקאי הרוסי גאריק חרלמוב, בהפקת חברת ההפקות של קומדי קלאב עבור רשת THT.
עלילה

סוף אוגוסט 1812, במהלך מלחמת רוסיה-צרפת, צבאו של נפוליון על חצי מיליון חייליו מתקרב למוסקבה. הצבא הרוסי מתבצר בכפר בורודינו. הקצין גריגורי רילסקי מגדוד ההוסרים מרגל בשורות הצבא הצרפתי, נמלט עם מסמכים חשאיים מהחיילים הצרפתיים אל המחנה הרוסי ופוגש בדרך אישה יפה מכבסת בגדים בנהר ומתקשה לעמוד בפיתוי, אך נעלם לפתע.
בשנת 2020, בשטחי הפדרציה הרוסית של ימינו המדען הצעיר דמיטרי ז'וראבלב הקדיש עשר שנים ליצירת מכונת זמן בביתו למרגלות גורדי השחקים במוסקבה סיטי ואילו אשתו קטיה הרוויחה כסף ומימנה את בעלה. או אז, בביתם מתגלה הסגן גריגורי רילסקי, מאבות אבותיה של קטיה הנוחת ברוסיה של ימינו היישר משנת 1812. כל הניסיונות להחזיר את הקצין לאחור נתקלים במכשול בדמות תקלה במכונת הזמן של דמיטרי ועד שזה יתקן אותה, רילסקי נאלץ לחיות במאה ה-21.
פרקי הסדרה

| עונה | עונה | פרקים | תקופת שידור מקורית |
| --- | --- | --- | --- |
|  | 1 | 1—18 (18 פרקים) | 5 באוקטובר — 29 באוקטובר 2020 |
שחקנים ודמויות

גאריק חרלמוב - גריגורי רילסקי (הוסר)
יקטרינה קובאלצ'וק - קטיה
פאבל רסומאחין - דמיטרי ז'וראבליוב
דמיס קאריבידיס - נפוליאון בונפרטה
הוסטל איילון

| --- | --- |

 תחום:  תעשיית המוזיקה 
 מדינה:  ישראל 
 מטה הארגון:  תל אביב-יפו 
 תקופת הפעילות:  העשור של 1980 – הווה 
 קואורדינטות:  32°04′31″N 34°47′40″E﻿ / ﻿32.07513889°N 34.79452778°E﻿ / 32.07513889; 34.79452778
 he
 
הוסטל איילון (Hostel Ayalon) הוא אולפן הקלטות וחדר חזרות ברחוב בן שמן 6 בתל אביב. המקום נשמר כפי שהוא מאז שנות ה-70.
הוסטל איילון הוקם בשנת 2005 על ידי המוזיקאי אריאל שלם (Ariel De Lion), כמלכ"ר של מוזיקאים, משוררים ואמנים ויזואליים.
היסטוריה

בתחילת שנות ה-80 בנה במקום יובל ריבלין אולפן הקלטות. את המקום, שהיה מתחם לופטים נטוש, בנה יובל בעידודה של יונה וולך (חברתו לחיים) שהייתה בשלבים מתקדמים של מחלתה, ורצתה בעצם להגשים את משאלת לבם שלה ושל אהובה הצעיר להקים אולפן הקלטות.
לאחר פטירתה של וולך ב-1985, העביר יובל ריבלין בתחילת 1986 את הבעלות למפיק מדנמרק, רלף לויטן. המקום התפרסם בעת זו בעיקר בזכות ריב משפטי מתוקשר בין לויטן לצביקה פיק[דרוש מקור]. ב-2005 העביר לויטן את המקום למוזיקאי אריאל שלם, אשר הקדיש את העשייה האמנותית במקום ליונה וולך. במהלך השנים 2005 - 2010 פעל כמקום לעשייה אמנותית ומוזיקלית מחתרתית בשיתוף פעולה עם הצימר, בית פתקית, גרילה תרבות ובצלאל. ב-2009 הוציא שלם אלבום אוסף הנושא את השם הוסטל איילון, בו השתתפו כ-60 אמנים מתחומי המוזיקה, השירה והאמנות הוויזואלית. האלבום יצא בהוצאת התו השמיני והאוזן השלישית ובהוצאה מוגבלת של כ-1,000 עותקים. באלבום יש קטע שירה בקולה של יונה וולך באדיבות קול ישראל, והאלבום הוקדש לזכרה.
אלבומים

אריאל שלם (Ariel de Lion), "הוסטל איילון" (אסופת אודיו, וידאו ושירה בהוצאת התו השמיני, 2009)
לקריאה נוספת

יגאל סרנה, "יונה וולך" (ביוגרפיה) - (הוצאה מחודשת ומעודכנת, 2009)
הזדקנות האוכלוסייה

מפה זו ממחישה את המגמות העולמיות של הזדקנות האוכלוסייה על ידי הצגת אחוז האוכלוסייה בכל מדינה שמעל גיל 65. במדינות המפותחות האחוז גדול יותר מבמדינות המתפתחות.
הזדקנות האוכלוסייה (Population ageing) הוא מונח המתייחס לגיל החציוני ההולך ועולה באוכלוסיית שונות בעקבות הירידה בשיעורי הפריון או העלייה בתוחלת החיים.
ברוב המדינות בעולם ישנה עלייה בתוחלת החיים ויש אוכלוסייה מזדקנת (מגמות שהחלו בתחילה במדינות המפותחות, אך כיום מתקיימות גם כמעט בכל המדינות המתפתחות). גודל האוכלוסייה הזקנה בעולם נמצאת כיום בשיאו.
במדינות שסווגו על ידי האו"ם כמדינות מפותחות, היה הגיל החציוני של האוכלוסייה בשנת 1950 –  29, בשנת 2000 הוא עלה ל-37.3, ועד שנת 2050 הוא צפוי לעלות ל-45.5.
מספר האנשים בעולם שגילם 60 ומעלה גדל פי שלושה מאז שנת 1950, עמד על 600 מיליון בשנת 2000 והגיע ל-700 מיליון בשנת 2006. הצפי הוא שהאוכלוסייה הזקנה תגיע ל-2.1 מיליארד אנשים עד 2050. לפי תחזית גלובלית של האו"ם לגבי אוכלוסיית העולם, עד שנת 2025, מספר האנשים בני 65 ומעלה יהיה יותר מכפול ממספר הילדים עד גיל 5 וכמעט זהה למספר הילדים עד גיל 12.
באסיה ובאירופה מספר ניכר של מדינות שהולכות להתמודד עם הזדקנות אוכלוסייה קשה בעתיד הקרוב. באזורים הללו צפויות מדינות רבות לעמוד במצב בו קבוצת האוכלוסייה הגדולה ביותר במדינה היא של אנשים מעל גיל 65, והגיל הממוצע יתקרב ל-50.
ברוב המדינות המפותחות עצם גידול האוכלוסייה תלוי כיום במידה רבה בהגירה.
בישראל, בשנת 2020, מנו בני ה-65 ומעלה בישראל כ-1.1 מיליון איש ואישה, וההערכות הן כי בשנת 2040 מספרם יכפיל את עצמו.
מערכות הרווחה במדינות בהן שיעור האוכלוסייה המזדקנת הולך וגדל צפויות להיתקל בבעיות. מערכת הפנסיה ממומנת ברובה על ידי מיסים. מרבית כספי הרווחה הולכים לכיסוי טיפולים רפואיים, ועלויות מערכות הבריאות צפויות לגדול משמעותית ככל שגיל האוכלוסייה יגדל - מצב אשר יעמיד בפני ממשלות רבות בחירות קשות בין העלאת מיסים, שינוי במערכות המס, או הקטנת הסיוע מצד המדינה במתן שירותי בריאות ורווחה.[דרוש מקור]
הערות שוליים

↑  מחלקת אוכלוסייה באגף הכלכלה והחברה של האו"ם, World Population Prospects 2022 - Summary of Results, אתר האו"ם, ‏2022 (באנגלית)
↑  מנהל תכנון אסטרטגי וכלכלה, היערכות להזדקנות האוכלוסייה, באתר משרד הבריאות, ‏17 באוגוסט 2023 (עודכן ב-10 בינואר 2024)
| --- | --- |
בקרת זהויות :  NLI: 987007549551905171  LCCN: sh2006002110  NDL: 00994967  NKC: ph137522 
ערך זה הוא קצרמרבנושא סוציולוגיה. אתם מוזמנים לתרום לוויקיפדיה ו.
הגיאנות

.
הגואנות בצבע לפי המדינות החולשות עליו: צהוב - ונצואלה, ורוד - גיאנה, סגול - סורינם, תכלת - גיאנה הצרפתית, וירוק - ברזיל. הכתמים הכהים הם שטחים במחלוקת.
הגיאנות הוא אזור גאוגרפי בצפון אמריקה הדרומית, בין שפכי הנהרות אמזונאס ואורינוקו. השליטה בשטח זה מתחלקת בין חמש מדינות, ברזיל, גיאנה הצרפתית, סורינאם, גיאנה וונצואלה.
חלקה הצפוני-מערבי של גויאנה הוא אזור גואיאנה (Guayana) בוונצואלה, חלקה הדרומי הוא אזור אמאפה (Amapá) בברזיל. במזרח נמצאת גיאנה הצרפתית, ובמרכז נמצאות סורינם וגיאנה. מבחינה מדינית היסטורית, פרט לטריטוריות הנכללות בברזיל ובוונצואלה, זהו אותו חלק ביבשת אמריקה הדרומית, שלא נכבש בידי הספרדים או הפורטוגלים, אלא בידי שלוש מדינות מערב אירופיות, ואשר הוסיף להיות נחלתן גם לאחר ששאר ארצות היבשת זכו לעצמאות, בראשית המאה ה־19. אלה הן: גיאנה הבריטית, שזכתה לעצמאות ב־1966 בשם גיאנה; גיאנה ההולנדית, שקיבלה עצמאות מהולנד ב־1975 בשם סורינם; וגיאנה הצרפתית, מושבה של האימפריה הקולוניאלית הצרפתית וכיום מחוז מעבר לים של צרפת.
היסטוריה

חבל גיאנה היה אחד האזורים הראשונים באמריקה, שנתגלו על ידי ספנים ספרדים ופורטוגלים בסוף המאה ה-15 ובראשית המאה ה-16. אך הם לא התנחלו באזור, בין השאר בגלל תנאי האקלים הקשים. המתיישבים הראשונים בגויאנה, במאה ה-17, היו אנגלים, הולנדים וצרפתים. ב־1667 מסרו האנגלים לידי ההולנדים את סורינם, תמורת ניו אמסטרדם (היא ניו יורק), שהייתה מושבה הולנדית. במאה ה-19 נקבעו הגבולות בין שלוש המושבות - הבריטית במערב, ההולנדית במרכז והצרפתית במזרח.
תנועת העצמאות של מושבות ספרד ופורטוגל ביבשת בראשית המאה ה־19 פסחה על שלוש המושבות בגויאנה, אבל באמצע המאה ה־20 התחיל תהליך הענקת העצמאות גם באזור זה. ב־1946 הייתה גיאנה הצרפתית למחוז בצרפת, ב־1948 הוענק לסורינם מעמד של מחוז בהולנד, וב-1953 קיבלה גיאנה הבריטית ממשל עצמי נרחב. ב-1966 הייתה גיאנה הבריטית למדינה עצמאית, החברה בחבר העמים הבריטי; וב-1975 ניתנה עצמאות לסורינם מידי הולנד.
דמוגרפיה

עקב פני השטח והאקלים הקשים, אזור גויאנה, פרט לגואיאנה, החלק שבשליטת ונצואלה, הוא אחד האזורים המבודדים והפחות מאוכלסים בכדור הארץ. עוד הבדל בין גואיאנה ליתר חלקי גויאנה נעוץ בכך שבעוד שבגויאנה האוכלוסייה המועטה מרוכזת בשפכי הנהרות, סמוך לחוף, בגואיאנה שבוונצואלה מרוכזת האוכלוסייה בפנים הארץ, ושם אף שוכנות הערים סיודד גואיאנה וסיודד בוליבר.
גויאנה הוא אחד האזורים המגוונים ביותר על פני כדור הארץ מבחינה אתנית ומבחינת גזע, בייחוד נכון הדבר באשר לחלקים שאינם שייכים לוונצואלה ולברזיל. כך למשל, בגיאנה ובסורינם נמצא מספר רב של תושבים ממוצא הודי, והוא הדין בתושבים ממוצא מערב אפריקני. באותן מדינות קיימת בנוסף אוכלוסייה ניכרת שמוצאה מאינדונזיה, מסין ומפורטוגל. כן נמצאת בסורינם קהילה יהודית קטנה. בגיאנה הצרפתית רוב האוכלוסייה מוצאה מאפריקה השחורה, עם מיעוטים שמוצאם מן המזרח הרחוק ומאירופה. כן נמצאים בגואינה אינדיאנים במספרים ניכרים.
גויאנה, בה נמצא מגוון עצום של עמים וגזעים, מצטיינת במספר רב יחסית של שפות. השפות הרשמיות הן ספרדית בגואיאנה, אנגלית בגיאנה, הולנדית בסורינם, צרפתית בגיאנה הצרפתית ופורטוגזית באמאפה. פרט לאלה, מדוברות באזור שפות ילידים שונות, שפות ילידים אינדיאנים, כמו גם שפות קראוליות ופידג'ין.
גאוגרפיה > פני השטח

מבחינת פני השטח אפשר לחלק את גיאנה לשלושה חלקים עיקריים. בצפון משתרע מישור חוף שרוחבו 15 עד 80 ק"מ, והוא נוצר על ידי הסחף שהביאו הנהרות בדרכם אל האוקיינוס האטלנטי. ברצועה צרה זו חיים רוב תושבי האזור. מדרום לרצועת החוף משתרעת ארץ של גבעות והרים נמוכים. בדרום מתרוממת רמת גויאנה, ששיאה בהר רוריימה (2,810 מ'), בגבול גיאנה, ונצואלה וברזיל. הר רוריימה, והרים רבים אחרים באזור, הם הרי טבלה, כלומר פסגתם שטוחה כשולחן ומדרונותיהם יורדים בתלילות לכל העברים. הנהרות היורדים מהרי הטבלה של גיאנה אל האמזונס, האורינוקו או האוקיינוס האטלנטי, יוצרים מפלים גבוהים מאוד, בגלל תלילותם של ההרים האלה ובגלל סלעיהם הקשים, שאינם מניחים לנהרות לחתור בהם ערוצים. משום כך רוב הנהרות של גיאנה מתאימים לשיט רק בחלקם התחתי.
גאוגרפיה > אקלים

האקלים בגיאנה הוא טרופי משווני, חם ולח. מידות החום גבוהות והמשקעים מרובים מאוד. ההבדלים בין עונות השנה מועטים.
גאוגרפיה > חי וצומח

יערות משווניים עבותים מכסים חלק ניכר מן השטח. ביערות אלה חיים היגואר והפומה, טפיר וקופים למיניהם, ובאזורי הביצות שליד החוף ולגדות הנהרות חיים קיימנים, שהם מין תמסח, ונחשים, ובהם נחשי אנקונדה ענקיים.
הערות שוליים

↑  הבריטניקה החדשה לנוער, שיתוף בין: אנציקלופדיות לנוער, החברה להשקעות של בנק הפועלים, ידיעות אחרונות - ספרי חמד וכתר הוצאה לאור, שנות התשעים, עמ' כרך 4, עמוד 146
1 2  The Guianas | South America, Map, Location, History, & Facts | Britannica, www.britannica.com (באנגלית)
| --- | --- |
בקרת זהויות :  NLI: 987007543469105171  LCCN: sh85057709  NARA: 10044431  NDL: 00562434  VIAF: 316430188   WorldCat (עם VIAF): 316430188
הבחירות לפרלמנט האירופי 1994

הבחירות לפרלמנט האירופי ב-1994 היו בחירות בינלאומיות שנערכו ב-12 המדינות החברות באיחוד האירופי ביוני 1994.
בבחירות אלו התמזגו מפלגת העם האירופית והדמוקרטים האירופים. מספר המושבים עלה מ-518 בבחירות 1989 ל-567 בבחירות אלו. שיעור ההצבעה המשיך לרדת ועמד על כ-57%.
בחמש השנים שחלפו מאז הבחירות הקודמות חלו תהפוכות פוליטיות עצומות ברחבי היבשת. שינויים אלו כללו את סתיו העמים, איחוד גרמניה מחדש, פירוק ברית המועצות, התפרקות צ'כוסלובקיה והתפרקות יוגוסלביה. איחוד גרמניה היה המרכיב המשמעותי בהגדלת האיחוד ונציגי הפרלמנט. סיום המלחמה הקרה גרם לתחילת תהליך הצטרפותן של כמספר מדינות לאיחור. האיחוד האירופי עצמו קיבל את שמו הנוכחי באמצעות אימוץ אמנת מאסטריכט ב-1993.
תוצאות

| מפלגה | מושבים |
| --- | --- |
מפלגת הסוציאליסטים האירופאים: 198
מפלגת העם האירופית: 157
הסיעה הליברלית-דמוקרטית: 43
הסיעה הקומוניסטית: 28
הירוקים: 23
אחרים ועצמאיים: 118
בסך הכל: 567
ה'פ"ו

ה'פ"ו (5086)  היא שנה עברית  אשר  החלה ביום א' בתשרי, אור ל-9 בספטמבר 1325 (לפי הלוח היוליאני, שהיה נהוג אז), והסתיימה ביום כ"ט באלול, 29 באוגוסט 1326. שנה מסוג בשה, איננה מעוברת, ואורכה 355 ימים. זו שנה רביעית לשמיטה.
לוח שנה > מאפייני לוח השנה

שנה מסוג בשה, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
הבחירות לפרלמנט האירופי 1989

התפלגות הבחירות לפרלמנט האירופאי 1989
הבחירות לפרלמנט האירופי ב-1989 נערכו מיום רביעי 15 ביוני ועד יום ראשון 18 ביוני ברחבי 12 המדינות החברות באיחוד האירופי באותה התקופה. אלו היו הבחירות השלישיות לפרלמנט האירופי, והפעם הראשונה עם נוכחות ספרד ופורטוגל שהצטרפו לאיחוד ב-1986. בכך מספר המושבים עלה מ-434 ל-518. אחוז ההצבעה הכולל ירד ל-59%, והיה הנמוך ביותר עד אותה התקופה.
תוצאות

| מפלגה | מושבים |
| --- | --- |
מפלגת הסוציאליסטים האירופאים: 180
מפלגת העם האירופית: 121
הסיעה הדמוקרטית-ליברלית: 49
הסיעה הקומוניסטית: 42
אחרים ועצמאיים: 126
בסך הכל: 518
ה'פ"ט

ה'פ"ט (5089)  היא שנה עברית  אשר  החלה ביום א' בתשרי, אור ל-5 בספטמבר 1328 (לפי הלוח היוליאני, שהיה נהוג אז), והסתיימה ביום כ"ט באלול, 25 באוגוסט 1329. שנה מסוג בשה, איננה מעוברת, ואורכה 355 ימים. זו שנת שמיטה.
לוח שנה > מאפייני לוח השנה

שנה מסוג בשה, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
הבחירות לפרלמנט האירופי 1999

הבחירות לפרלמנט האירופי ב-1999 היו בחירות בינלאומיות לכל 626 חברי הפרלמנט האירופי שנערכו ב-15 המדינות החברות באיחוד האירופי. הבחירות נערכו בתאריכים 10–13 ביוני 1999. אחוז ההצבעה המשיך במגמת הירידה ועמד לראשונה על פחות מ-50%. אלו היו הבחירות הראשונות בהן הצביעו תושבי אוסטריה, פינלנד ושוודיה. זוהי הסיבה העיקרית לעליית מספר המושבים מ-567 בבחירות 1994 ל-626 בבחירות אלו
תוצאות סופיות

| מפלגה | מושבים |
| --- | --- |
קבוצת מפלגת העם האירופית: 233
הברית הפרוגרסיבית של סוציאליסטים ודמוקרטים (בהובלת אנריקה ברון קרספו): 180
הסיעה הדמוקרטית-ליברלית: 50
הברית החופשית של הירוקים האירופאים: 48
השמאל האירופי המאוחד/השמאל הנורדי הירוק: 42
אחרים ועצמאיים: 73
בסך הכל: 626
ה'פ"ה

ה'פ"ה (5085)  היא שנה עברית  אשר  החלה ביום א' בתשרי, אור ל-20 בספטמבר 1324 (לפי הלוח היוליאני, שהיה נהוג אז), והסתיימה ביום כ"ט באלול, 8 בספטמבר 1325. שנה מסוג הכז, איננה מעוברת, ואורכה 354 ימים. זו שנה שלישית לשמיטה.
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
הבחירות לפרלמנט האירופי 2004

הבחירות לפרלמנט האירופי 2004 נערכו בין ה-10 ל-13 ביוני 2004 ב-25 המדינות החברות באיחוד האירופי.לא היה ניתן לבחור לסיעות האירופיות, אלא האזרחים בחרו במפלגות לאומיות שאלו התאגדו לסיעות בינלאומיות.
הקולות נספרו עם סגירת הקלפיות, אך התוצאות הוכרזו רק ב-13-14 ביוני, כך שתוצאות ממדינה אחת לא ישפיעו על המצביעים באחרת שבה הקלפיות עדיין היו פתוחות; עם זאת, הולנד, שהצביעה ביום חמישי ה-10, הכריזה על תוצאות ארעיות כמעט מוחלטות מיד עם ספירתן, בערב יום הבחירות שלה, מהלך שזכה לביקורת נוקבת מצד הנציבות האירופית.
342 מיליון אנשים היו כשירים להצביע, ציבור הבוחרים הדמוקרטי השני בגודלו בעולם אחרי הודו . זו הייתה הבחירה הישירה הבינלאומית הגדולה ביותר בהיסטוריה. בבחירות אלו היו כעשר מדינות חדשות, מה שהוביל לעליית חברי הפרלמנט מ-626 בבחירות 1999 ל-732 בבחירות אלו.
תוצאות

| סיעה | מושבים |
| --- | --- |
קבוצת מפלגת העם האירופית: 268
הברית הפרוגרסיבית של סוציאליסטים ודמוקרטים (בהובלת מרטין שולץ): 200
הברית של ליברלים ודמוקרטים באירופה: 88
הברית החופשית של הירוקים האירופאים: 42
השמאל האירופי המאוחד/השמאל הנורדי הירוק: 41
אחרים ועצמאיים: 73
בסך הכל: 732
ה'פ"ז

ה'פ"ז (5087)  היא שנה עברית  אשר  החלה ביום א' בתשרי, אור ל-30 באוגוסט 1326 (לפי הלוח היוליאני, שהיה נהוג אז), והסתיימה ביום כ"ט באלול, 16 בספטמבר 1327. שנה מסוג זחג, היא מעוברת, ואורכה 383 ימים. זו שנה חמישית לשמיטה.
לוח שנה > מאפייני לוח השנה

שנה מסוג זחג, ובה 383 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "חסרה": שבה חשוון וכסלו בני 29 יום כל אחד
י"ג באדר ב' חל בשבת, ולכן תענית אסתר מוקדמת ליום חמישי י"א באדר ב'.
היסטוריה של עם ישראל
ה'צ"ד

ה'צ"ד (5094)  היא שנה עברית  אשר  החלה ביום א' בתשרי, אור ל-11 בספטמבר 1333 (לפי הלוח היוליאני, שהיה נהוג אז), והסתיימה ביום כ"ט באלול, 31 באוגוסט 1334. שנה מסוג זשג, איננה מעוברת, ואורכה 355 ימים. זו שנה חמישית לשמיטה.
לוח שנה > מאפייני לוח השנה

שנה מסוג זשג, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
הבנק הלאומי של כווית

| --- | --- |

 מטה מרכזי:  כווית סיטי 
 הקמה:  1952 
 nbk.com
 
הבנק הלאומי של כווית (בערבית: 	بنك الكويت الوطني) הוא הבנק הגדול במדינה שהוקם בשנת 1952.
הבנק נוסד ב-19 במאי 1952 לפי צו של אמיר כווית. בהדרגה הוא גדל לבנק הגדול באזור. בשנת 2018 רווחי הבנק הגיעו לכ-900 מיליון $.
הבנק פועל ב-68 סניפים בכווית ובסך הכול הוא מפעיל 143 סניפים באירופה, ארצות הברית ומזרח הרחוק. בבעלות הבנק נמצאים בנקים בבריטניה, לבנון, שווייץ, מצרים ומדינות נוספות. כ-30% מבנק הבינלאומי של קטר נמצאים בבעלות NBK.
הבנק היה בין הראשונים במזרח התיכון שהקים חבר יועצים בינלאומי. נשים מיוצגות בדרג הניהולי של הבנק. משנת 2014 שייח'ה אל-בחר  מכהנת כסגנית מנכ"ל הבנק.
הזדקרות

הכוחות האווירודינמיים אשר פועלים על מכלול המטוס
במכניקת הזורמים, הזדקרות היא הפחתה בגודלו של מקדם העילוי של פרופיל אווירודינמי, הנובעת מהגדלת זווית ההתקפה של הפרופיל. הזדקרות חלה כאשר זווית ההתקפה גדלה מעל לערך קריטי (המכונה "זווית הזדקרות"). זווית ההזדקרות משתנה מפרופיל לפרופיל ותלויה אף במספר ריינולדס, אך במרבית כלי הטיס האזרחיים ערכה הוא כ-15 מעלות. במטוסי קרב מתאפשרות זוויות הזדקרות גדולות יותר.
אף ש"הזדקרות" הוא מונח כללי, בדרך כלל הוא מוזכר בהקשר של תחום התעופה ועל כן ערך זה דן ברובו בתחום זה.
בטיסה, הזדקרות מורגשת כאיבוד פתאומי ניכר של העילוי על כנפי המטוס, בעת שהמטוס מגיע לזווית התקפה גדולה מזווית ההזדקרות. בעת הזדקרות, אין המטוס מפסיק לנוע ואין המנועים מפסיקים לפעול. עם זאת, הקטנת העילוי מובילה לרוב לירידה בגובה הטיסה ולעיתים גם להאטת מהירות המטוס. בשל כך, כלי טיס המגיע למצב של הזדקרות עלול להקלע לאובדן שליטה.
הגדרה פורמלית

הזדקרות הוא מצב באווירודינמיקה ובתעופה בו זווית ההתקפה גדלה מעל ערך מסוים, וקיימת הקטנה משמעותית של העילוי. הזווית בה מתרחשת תופעה זו מכונה "זווית הזדקרות" או "זווית התקפה קריטית". זווית זו תלויה בסוג הפרופיל, צורת המטוס, יחס מוטת-שטח כנף (Aspect Ratio), מספר ריינולדס של הזרימה וגורמים אחרים. באופן כללי, זווית ההזדקרות נעה בטווח 8 עד 20 מעלות ביחס לזרימה, בטיסה תת-קולית.
ההזדקרות עצמה חלה עקב הפרדה של שכבות הזורם (אוויר לרוב) ממשטח הכנף. הפרדה כזו מתחילה כבר בזווית התקפה נמוכה, אך מרבית הזרימה עדיין נשארת צמודה לכנף. ככל שזווית ההתקפה גדלה, ההפרדות מחריפה ויותר שכבות זורם לא נעות צמוד לכנף. דבר זה מוביל לירידה ביכולת הכנף לייצר עילוי, שכן פחות אוויר זורם עליה. הגדלה נוספת בזווית ההתקפה, מעבר לערך הקריטי, מביאה לכך שהזרימה שהתנתקה מהכנף הופכת דומיננטית ואף מערבולתית. דבר זה מוביל להקטנה נוספת בעילוי וביצירת גרר.
מהירות הזדקרות וגרף מקדם העילוי ( C_{L}) כפונקציה של זווית ההתקפה ( \alpha )

מקובל להתייחס לגרף המתאר את השתנות מקדם העילוי של פרופיל בתלות בזווית ההתקפה. לכל פרופיל ניתן לשרטט קשר זה, אשר לרוב הוא מחושב על סמך ניסויים במנהרת רוח. לצורת הפרופיל השפעה ניכרת על מקדם העילוי, אך גם לאופי הזרימה (אם היא ערבולית או אחרת).
כפי שניתן לראות בגרף, מקדם העילוי המקסימלי (ועל כן העילוי המקסימלי) מתקבל בזווית ההתקפה הקריטית (במקרה זה 19 מעלות). מעל לזווית זאת, מקדם העילוי יורד בצורה משמעותית ומקדם הגרר יגדל בצורה ניכרת. לאחר מכן, העילוי והגרר יושפעו ברובם מדחף האוויר (עילוי דחף/לחץ).
עם זאת, הזדקרות לרוב גורמת למטוס להגיב באופן שיוביל להקטנה מיידית של זווית ההתקפה, ולכן לא ניתן לקיים טיסה יציבה בזווית הגדולות מזווית ההזדקרות.
אף על פי שהגרף מציג את זווית ההתקפה, מקובל בעולם התעופה (ובפרט בקרב טייסים) להתייחס דווקא למהירות ההזדקרות, כיוון שכמעט כל כלי הטיס מצוידים במד מהירות אווירית, אך רק מעטים כוללים מד המציג את זווית התקפה של הכלי. קיים קשר הדוק בין זווית ההתקפה למהירות הטיסה, שכן, הקטנת מהירות הטיסה תדרוש זווית התקפה גדולה יותר, על מנת לשמור על אותה כמות עילוי.
המהירות בה טס המטוס כאשר הוא בזווית ההתקפה הקריטית היא מהירות ההזדקרות. מהירות זו תלויה במשקל המטוס וכן בצפיפות האוויר ובטמפרטורה:
V_{s}={\sqrt {\frac {2W}{\rho SC_{L}}}}
כאשר -
V_{s}- מהירות ההזדקרות (במטרים לשנייה).
W - משקל המטוס (בניוטונים). משקל גדול יותר פירושו מהירות הזדקרות גבוהה יותר.
\rho  - צפיפות האוויר, הקטנה ככל שעולים בגובה (בק"ג למטר מעוקב). כלומר, בגובה רב מהירות ההזדקרות גדלה.
S - שטח הכנף (במטרים רבועים). במטוס בעל שטח כנף גדול תהיה מהירות ההזדקרות נמוכה מאשר במטוס עם שטח כנף קטן. שימוש במדפים מגדיל את שטח הכנף של המטוס באופן זמני, ועל כן מוריד את מהירות ההזדקרות ומאפשר למטוס לטוס במהירות נמוכה יותר, בדרך כלל לצורך נחיתה.
CL_max - מקדם העילוי המקסימלי (המתקבל עבור זווית ההתקפה הקריטית) (חסר ממדים).
עקב חשיבותה של מהירות ההזדקרות, כוללת הספרות מקצועית של כל מטוס את מהירות ההזדקרות שלו במגוון תצורות ומשקלים אפשריים, אך לרוב לא תכלול את זווית ההזדקרות.
דוגמה לפרופיל כנף בהזדקרות ניתן לראות את זרימת האוויר שנפרדה מפרופיל הכנף והפכה למערבולתית. זרימה זאת לא מייצרת עילוי.
תרשים זווית התקפה ונקודת ההזדקרות
ה'ט'

ה'ט' (5009)  היא שנה עברית  אשר  החלה ביום א' בתשרי, אור ל-19 בספטמבר 1248 (לפי הלוח היוליאני, שהיה נהוג אז), והסתיימה ביום כ"ט באלול, 8 בספטמבר 1249. שנה מסוג זשג, איננה מעוברת, ואורכה 355 ימים. זו שנה רביעית לשמיטה.
לוח שנה > מאפייני לוח השנה

שנה מסוג זשג, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
ה'צ"ג

ה'צ"ג (5093)  היא שנה עברית  אשר  החלה ביום א' בתשרי, אור ל-21 בספטמבר 1332 (לפי הלוח היוליאני, שהיה נהוג אז), והסתיימה ביום כ"ט באלול, 10 בספטמבר 1333. שנה מסוג בשה, איננה מעוברת, ואורכה 355 ימים. זו שנה רביעית לשמיטה.
אירועים

יצחק חילו, נוסע יהודי מספרד, הגיע לארץ ישראל.
לוח שנה > מאפייני לוח השנה

שנה מסוג בשה, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
ה'ץ'

ה'ץ' (5090)  היא שנה עברית  אשר  החלה ביום א' בתשרי, אור ל-26 באוגוסט 1329 (לפי הלוח היוליאני, שהיה נהוג אז), והסתיימה ביום כ"ט באלול, 14 בספטמבר 1330. שנה מסוג זשה, היא מעוברת, ואורכה 385 ימים. זו שנה ראשונה לשמיטה.
נפטרו

רבי אהרון הכהן מלוניל, פוסק ומחבר הספר ארחות חיים.
הריטב"א, מגדולי ראשוני ספרד.
לוח שנה > מאפייני לוח השנה

שנה מסוג זשה, ובה 385 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
ה'צ"ב

ה'צ"ב (5092)  היא שנה עברית  אשר  החלה ביום א' בתשרי, אור ל-3 בספטמבר 1331 (לפי הלוח היוליאני, שהיה נהוג אז), והסתיימה ביום כ"ט באלול, 20 בספטמבר 1332. שנה מסוג גכז, היא מעוברת, ואורכה 384 ימים. זו שנה שלישית לשמיטה.
נפטרו

רבנו יששכר בן יקותיאל הלוי, תלמיד הרא"ש ומחבר החיבור האבוד "קיצור ספר התרומות"
לוח שנה > מאפייני לוח השנה

שנה מסוג גכז, ובה 384 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "כסדרה": שבה חשוון בן 29 יום ואילו כסלו בן 30 יום
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
דרך יפו (חיפה)

| --- | --- |
קטע רחוב אופייני בדרך יפו, בין רחוב סלזיאן ורחוב עין דור. מבט לכיוון מערב
קטע רחוב אופייני בדרך יפו, בין רחוב סלזיאן ורחוב עין דור. מבט לכיוון מערב
 מיקום
 מדינה:  ישראל
 עיר:  חיפה
 שכונה:  העיר התחתית
 קואורדינטות:  32°49′22.84″N 34°59′33.07″E﻿ / ﻿32.8230111°N 34.9925194°E﻿ / 32.8230111; 34.9925194
  מפת מיקום  מפה מפורטת   (למפת חיפה מוגדלת) דרך יפו(למפת חיפה רגילה) דרך יפו(למפת הגליל המערבי רגילה) דרך יפו(למפת הגליל המערבי מוגדלת) דרך יפו  he tabBackground:;tabBorder:#aaa;defaultTab:0;
 
דרך יפו היא אחד הרחובות בעיר התחתית בחיפה שבחלקה משמשת כנתיב תנועה מרכזי המובילה מחיפה דרומה. הדרך היא דרך היסטורית שתחילתה בימי דאהר אל-עומר, שהקים ב-1761 את "חיפה החדשה" כעיר מוקפת חומה. הדרך התפתחה בשלהי התקופה העות'מאנית והפכה בתקופת המנדט לרחוב מרכזי בחיפה. מקור שם הרחוב הוא ב"שער יפו" ממנו התחילה הדרך שהובילה מערבה ודרומה אל העיר יפו. שמו של הרחוב ניתן לו על ידי התושבים ועבר מדור לדור עד שהפך לשמו הרשמי. דרך יפו הייתה חלק מהמע"ר של חיפה בתקופת המנדט, שכלל גם את דרך המלכים (דרך העצמאות), המרכז המסחרי הישן והמרכז המסחרי החדש.
תוואי הדרך

אורכה של דרך יפו כ-1.8 קילומטרים. תחילתה של הדרך כהמשכו של רחוב נתנזון פינת רחוב כיאט 7 לכיוון צפון-מערב והיא חוצה את העיר התחתית במקביל לדרך העצמאות. בחלקה הראשון, המזרחי, הדרך צרה וחד סיטרית, בהמשך היא חוצה את המושבה הגרמנית ומשתלבת עם דרך העצמאות, ובחלקה המערבי היא הופכת לנתיב תנועה מרכזי דו מסלולי וחלק מכביש 4. הדרך מסתיימת בצומת דולפין, צומת הרחובות ג'יימס דה רוטשילד וחיל הים בכניסה לשכונת בת גלים.